[{"text_idx": "#000001", "text": "Neljapa\u0308eval avaldatud va\u0308rske tarbijahinnaindeks kinnitas, et deflatsioon ehk hinnalangus ja\u0308tkus ka ma\u0308rtsis. Vaatamata aktsiisito\u0303usule on mootoriku\u0308tuse hind endiselt oluliselt soodsam kui eelmisel aastal, misto\u0303ttu keskmine tarbijakorv odavneb, kirjutab SEB majandusanalu\u0308u\u0308tik Mihkel Nestor."}, {"text_idx": "#000002", "text": "Ma\u0308rtsikuine tarbijahinnaindeksi uuendus kinnitas, et deflatsioon Eesti majanduses va\u0308ltas terve kolmanda kvartali. Statistikaameti teatel alanesid eelmisel kuul hinnad 2015. aasta ma\u0308rtsiga vo\u0303rreldes 0,2%, seejuures kaubad 0,3% ja teenused 0,1%. Suurimat mo\u0303ju tarbijahinnaindeksile omab ja\u0308tkuvalt mootoriku\u0308tuse odavnemine."}, {"text_idx": "#000003", "text": "Hoolimata ma\u0308rkimisva\u0308a\u0308rsest aktsiisito\u0303usust, maksis ma\u0308rtsis ku\u0308tus tanklates 12% va\u0308hem kui eelmisel aastal. Koos mootoriku\u0308tusega on odavnenud ka teised energia\u00adkaubad, misto\u0303ttu oli ka soojusenergia 11% odavam, kui eelmisel aastal. Tarbijahinna\u00adindeksit mo\u0303jutas vastupidises suunas ko\u0303ige enam aktsiisito\u0303usust po\u0303hjustatud alkohoolsete jookide 6% suurune kallinemine."}, {"text_idx": "#000004", "text": "Tarbijahinnaindeksi muutus 2016 I kvartalis vo\u0303rreldes eelmise aasta sama ajaga ja komponentide osata\u0308htsus indeksis"}, {"text_idx": "#000005", "text": "Kuigi keskmine palk on viimastel aegadel kiirelt kasvanud, ei paista selle mo\u0303ju va\u0308lja tarbijahinnaindeksi koondnumbris. Soodsad tuuled to\u0308o\u0308turul on muutnud kallimaks peamiselt neid tooteid ja teenuseid, mis ei ole seotud inimeste esmavajadusega. Nii suurenesid selle aasta esimeses kvartalis riiete ja jalatsite hinnad 3,8%, majutuse ja va\u0308ljas so\u0308o\u0308mise maksumus 3,5% ning vaba aja veetmisega seotud kulutused 3%. Kokku moodustavad need komponendid tarbijahinna\u00adindeksist aga vaid veidi enam kui 15%. Tarbijahinnaindeksi suure kukkumise po\u0303hjuseks on tugev so\u0303ltuvus toorainehindadest maailmaturul."}, {"text_idx": "#000006", "text": "Et keskmine Eesti majapidamine on suhteliselt vaene, moodustavad tema kulutused eluasemele, toidule ja transpordile enam kui poole pere-eelarvest, mis on palju suurema osa, kui mo\u0303nes jo\u0303ukamas La\u0308a\u0308ne-Euroopa riigis."}, {"text_idx": "#000007", "text": "Ku\u0308tuste ja toiduainete hindade odavnemine on avaldanud Eesti tarbijate rahakotile seega ma\u0308rksa suuremat mo\u0303ju."}, {"text_idx": "#000008", "text": "Suur pakkumine ja kesine no\u0303udlus on nafta \u2013 kuid ka paljude teiste toorainete \u2013 hinna viinud ajalooliselt madalale tasemele. Kui 2014. aasta ma\u0308rtsis maksis barrel toornaftat u\u0308le 100 USA dollari, siis 2015. aasta ma\u0308rtsis veidi u\u0308le 50 ja 2016. aasta ma\u0308rtsis veidi alla 40 dollari barrelist. Nafta tulevikuhindade ennustamine on ta\u0308namatu to\u0308o\u0308, kuid ta\u0308na tundub to\u0303ena\u0308oline, et Brenti toornafta hind to\u0303useb aasta teises pooles 50 dollarini barrelist, mis ta\u0308hendaks senise hinnalanguse vo\u0303rdlusest va\u0308lja taandumist ja inflatsiooni jo\u0303udmist positiivsele poolele."}, {"text_idx": "#000009", "text": "Lisaks energiahindadele mo\u0303jutab Eesti tarbijat olulisel ma\u0308a\u0308ral toidukorvi maksumus. Kui lihatooted on kvartaalses vo\u0303rdluses suutnud hinda sa\u0308ilitada vo\u0303i kohati isegi veidi kallineda, siis teravilja ja piima odavnemine on ja\u0308tkunud. Veebruaris ja ma\u0308rtsis on toidukaubad ku\u0308ll veidi kallinenud, Rahandusministeerium on oma hinnangus pu\u0308u\u0308dnud seda selgitada va\u0308rskete aiasaaduste mu\u0308u\u0308gile tulekuga. Sarnaselt naftaga on ka toiduainete puhul tegemist maailmaturul kaubeldavate toodetega, mille hinna kujunemisel on na\u0308iteks kodumaise palgakasvu mo\u0303ju va\u0308hene. Milliseks osutub inflatsioon selle aasta jooksul tervikuna, so\u0303ltub suuresti va\u0308listest teguritest. Praeguste hinnangute kohaselt peaks tarbijahinnaindeksi kasv muutuma positiivseks aasta teises pooles."}, {"text_idx": "#000010", "text": "Soodne nafta ei ole oodatud majanduskasvu toonud"}, {"text_idx": "#000011", "text": "Ku\u0308tusehindade drastiline langus ei ole siiani kaasa toonud oodatud positiivset hu\u0308pet maailma majanduskasvus."}, {"text_idx": "#000012", "text": "Kuigi odav nafta kahandab Saudi s\u030ceikide varandust, siis valdavale osale maailma elanikkonnast on tegemist olulise kokkuhoiuga, mis vo\u0303imaldab sa\u0308a\u0308stetud raha kulutada muudel otstarvetel. Varasemad kogemused nafta hinna ja\u0308rsu to\u0303usuga on na\u0308idanud selle tugevat negatiivset seost maailma majanduskasvuga. Seeto\u0303ttu eeldas majandusanalu\u0308u\u0308tikute konsensus, et odava ku\u0308tusehinna tagaja\u0308rjel kiireneb peagi ka tarbimine ja majanduskasv."}, {"text_idx": "#000013", "text": "Oodatud tulemus pole siiani aga saabunud. Mitmed naftat importivad arenevad riigid on kasutanud vo\u0303imalust ja ka\u0308rpinud seni kasutusel olnud ku\u0308tusesubsiidiume. Euroopas on probleemiks aga tarbijate ebakindlus, kes eelistavad \u201cvo\u0303idetud\u201d raha kulutamise asemel pangakontole panna. Arvestades valitsevat nullinflatsiooni vo\u0303i koguni deflatsiooni, ei ole see u\u0308llatav \u2013 raha reaalva\u0308a\u0308rtus ehk ostujo\u0303ud vo\u0303ib homme olla ta\u0308nasest suurem."}, {"text_idx": "#000014", "text": "Majanduskasv oli napp, ent edaspidi la\u0308heb hullemaks"}, {"text_idx": "#000016", "text": "Swedbank: Eesti ja\u0308rgmise aasta majanduskasvu ohustavad geopoliitilised pinged"}, {"text_idx": "#000017", "text": "Ruta Aruma\u0308e: Hinnato\u0303us on kiirelt vaibunud"}, {"text_idx": "#000022", "text": "Sulev Pert: hinnakasvu aeglustumine la\u0308hikuudel ja\u0308tkub"}, {"text_idx": "#000023", "text": "HO\u0303FF kuulutas va\u0308lja esimesed filmid \u2013 tulekul on Soome Rambo"}, {"text_idx": "#000025", "text": "Lihula mo\u0303is sai 10 000 eurot maksnud lu\u0308htri"}, {"text_idx": "#000026", "text": "Heikki Ma\u0308ki: ebakindlust on palju ning vo\u0303o\u0303rto\u0308o\u0308jo\u0303uta enam ei saa"}, {"text_idx": "#000027", "text": "La\u0308a\u0308nemaalt suunati taaskasutusse u\u0308le 5 miljoni pandipakendi"}, {"text_idx": "#000028", "text": "Juhtkiri: Eesti riigi auraha on suur tunnustus"}, {"text_idx": "#000029", "text": "Leevi Reinaru: teenetema\u0308rk on suur u\u0308llatus"}, {"text_idx": "#000030", "text": "La\u0308a\u0308ne Elu paberleht teisipa\u0308eval, 7. veebruaril"}, {"text_idx": "#000035", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]